Mahad Mahamud nektet asyl på Island

Bioingeniøren Mahad Mahamud (31), som i fjor søkte asyl på Island, får ikke behandlet sin søknad.

Mahad Mahamud søkte asyl på Island, men må nå reise tilbake til Norge. Per Annar Holm

NTB

30. jan. 2018 20:12 Sist oppdatert 31. januar 2018

Mahamud må nå reise tilbake til Norge innen 8. mai, melder TV 2. I oktober i fjor søkte Mahamud asyl på Island, men søknaden er nå avvist av islandske myndigheter fordi han tidligere hadde søkt asyl i et annet europeisk land.

– Jeg var på vei til Canada, men ble stoppet under mellomlanding. Etter at jeg fortalte om min sak, sa de «du kan jo søke asyl hos oss,» sa Mahamud til TV 2 i fjor høst.

Mahamud sier han har klaget på avslaget, og han antar at klagen vil bli behandlet i løpet av en måneds tid.

Mahamud mistet sitt norske statsborgerskap i fjor og deretter jobben som bioingeniør på Ullevål sykehus. Årsaken var at Utlendingsdirektoratet mener at han løy da han søkte asyl i Norge.

Mer om denne saken: Mister statsborgerskapet etter 17 år i Norge: – Takk for all den varme støtten